CELEX: 32015D0646
Language: et
Date: 2015-04-23 00:00:00
Title: Komisjoni rakendusotsus (EL) 2015/646, 23. aprill 2015, tahkete orgaaniliste ainete vähendamise eesmärgil turule lastavate bakterikultuuride kohta vastavalt Euroopa Parlamendi ja nõukogu määruse (EL) nr 528/2012 artikli 3 lõikele 3 (EMPs kohaldatav tekst)

24.4.2015   
            
            
               ET
            
            
               Euroopa Liidu Teataja
            
            
               L 106/79
            
         KOMISJONI RAKENDUSOTSUS (EL) 2015/646,
   23. aprill 2015,
   tahkete orgaaniliste ainete vähendamise eesmärgil turule lastavate bakterikultuuride kohta vastavalt Euroopa Parlamendi ja nõukogu määruse (EL) nr 528/2012 artikli 3 lõikele 3
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 3 lõiget 3,
   ning arvestades järgmist:
   
               (1)
            
            
               1. aprillil 2014 taotles Iirimaa vastavalt määruse (EL) nr 528/2012 artikli 3 lõikele 3 komisjonilt otsust selle kohta, kas kaks bakterikultuure sisaldavat toodet, mis on ette nähtud tahkete orgaaniliste ainete vähendamiseks ja mis on kavas sel eesmärgil turule lasta, on kõnealuse määruse artikli 3 lõike 1 punkti a tähenduses biotsiidid.
            
         
               (2)
            
            
               Vastavalt esitatud teabele lahustab esimene toode orgaanilisi setteid, alandab vesiniksulfiidi ja ammoniaaklämmastiku taset ning puhastab tiikide ja laguunide vett; teine toode kiirendab tahkete orgaaniliste jäätmete bioloogilist oksüdeerumist ja bioloogilist orgaanilist lagunemist, suurendab aeroobse lagunemise tõhusust, vähendab orgaanilisi setteid järvede, tiikide ja reoveesüsteemide põhjas ja vähendab gaasilõhnade tekkimist.
            
         
               (3)
            
            
               Kõnealuste toodete kõrvalmõjuna väheneb veekogudes vetikate arenemine, aga tooted ei ole selleks ette nähtud ega ole väidetud, et tooteid saab sellel eesmärgil kasutada.
            
         
               (4)
            
            
               Vastavalt määruse (EL) nr 528/2012 artikli 3 lõike 1 punktile a on biotsiidid ainult sellised tooted, mis on ette nähtud kahjulike organismide hävitamiseks, tõrjumiseks, kahjutuks muutmiseks, nende toime ärahoidmiseks või muul viisil nende vastu võitlemiseks mis tahes muude vahenditega peale puhtfüüsikaliste või -mehhaaniliste toimingute.
            
         
               (5)
            
            
               Käesoleva otsusega ettenähtud meetmed on kooskõlas alalise biotsiidikomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Bakterikultuurid, mis on ette nähtud tahkete orgaaniliste ainete vähendamiseks ja mis lastakse sellel eesmärgil turule ning mis vähendavad veekogudes vetikate arenemist ainult kõrvalmõjuna ja mis ei ole selleks ette nähtud, ei ole määruse (EL) nr 528/2012 artikli 3 lõike 1 punkti a tähenduses biotsiidid.
   Artikkel 2
   Käesolev otsus jõustub kahekümnendal päeval pärast selle avaldamist Euroopa Liidu Teatajas.
   
      Brüssel, 23. aprill 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 167, 27.6.2012, lk 1.